CELEX: 62016CN0496
Language: hu
Date: 2016-09-16 00:00:00
Title: C-496/16. sz. ügy: A Hanseatisches Oberlandesgericht in Bremen (Németország) által 2016. szeptember 16-án benyújtott előzetes döntéshozatal iránti kérelem – Aranyosi Pál elleni büntetőeljárás

19.12.2016   
            
            
               HU
            
            
               Az Európai Unió Hivatalos Lapja
            
            
               C 475/11
            
         A Hanseatisches Oberlandesgericht in Bremen (Németország) által 2016. szeptember 16-án benyújtott előzetes döntéshozatal iránti kérelem – Aranyosi Pál elleni büntetőeljárás
   (C-496/16. sz. ügy)
   (2016/C 475/16)
   Az eljárás nyelve: német
   
      A kérdést előterjesztő bíróság
   
   Hanseatisches Oberlandesgericht in Bremen
   
      Az alap-büntetőeljárás résztvevői
   
   Aranyosi Pál
   
      A másik fél az eljárásban: Generalstaatsanwaltschaft Bremen
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni az európai elfogatóparancsról és a tagállamok közötti átadási eljárásokról szóló, 2002. június 13-i 2002/584/IB tanácsi kerethatározat (1) 1. cikkének (3) bekezdését, 5. cikkét és 6. cikkének (1) bekezdését, hogy a végrehajtó tagállamnak a büntetőeljárás lefolytatása céljából történő átadásról való döntés esetén a terhelttel szemben a fogva tartásának körülményeiből eredő, az Európai Unió Alapjogi Chartájának 4. cikke szerinti embertelen vagy megalázó bánásmód tényleges veszélyét csak azon első büntetés-végrehajtási intézet tekintetében kell kizárnia, amelybe a terheltet a kibocsátó tagállam részére történő átadását követően befogadják?
            
         
               2)
            
            
               Ki kell-e zárnia a végrehajtó tagállamnak a döntés során a terhelttel szemben a fogva tartásának körülményeiből eredő, embertelen vagy megalázó bánásmód tényleges veszélyét a terhelt elítélése esetén a szabadságvesztés ezt követő végrehajtása során történő elhelyezés tekintetében?
            
         
               3)
            
            
               Ki kell-e zárnia a végrehajtó tagállamnak az érintettet fenyegető e veszélyt a más büntetés-végrehajtási intézetekbe történő esetleges áthelyezés esetére is?
            
         
      (1)  HL L 190., 1. o.; magyar nyelvű különkiadás 19. fejezet, 6. kötet, 34. o.